Document ID: 31997R1457

ΚΑΝΟΝΙΣΜΟΣ (ΕΚ) αριθ. 1457/97 ΤΗΣ ΕΠΙΤΡΟΠΗΣ της 25ης Ιουλίου 1997 για την τροποποίηση των παραρτημάτων ΙΙΙ Β, IV και VI του κανονισμού (ΕΚ) αριθ. 517/94 του Συμβουλίου περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες, τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες, τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (1), όπως τροποποιήθηκε τελευταία από τον κανονισμό (ΕΚ) αριθ. 1937/96 της Επιτροπής (2), και ιδίως το άρθρο 5 σε συνδυασμό με το άρθρο 25 παράγραφος 4,
Εκτιμώντας:
ότι οι ποσοτικοί περιορισμοί που εφαρμόζονται στις εισαγωγές κλωστοϋφαντουργικών προϊόντων και ειδών ένδυσης καταγωγής των Δημοκρατιών της Βοσνίας-Ερζεγοβίνης, της Κροατίας, της πρώην Γιουγκοσλαβικής Δημοκρατίας της Μακεδονίας, της Ομοσπονδιακής Δημοκρατίας της Γιουγκοσλαβίας και της Βόρειας Κορέας, απαριθμούνται στα παραρτήματα ΙΙΙ Β, IV και VI του κανονισμού (ΕΚ) αριθ. 517/94 7
ότι στις 16 Απριλίου 1997 η Επιτροπή μονογράφησε συμφωνία για το εμπόριο κλωστοϋφαντουργικών προϊόντων με την πρώην Γιουγκοσλαβική Δημοκρατία της Μακεδονίας, στην οποία προβλέπει, μεταξύ άλλων, την κατάργηση από την 1η Ιανουαρίου 1997 των ποσοτικών περιορισμών που εφαρμόζονται στις εισαγωγές κλωστοϋφαντουργικών προϊόντων και ειδών ένδυσης στην Κοινότητα από την εν λόγω χώρα 7
ότι η πρώην Γιουγκοσλαβική Δημοκρατία της Μακεδονίας πρέπει να πάψει να συμπεριλαμβάνεται στο πεδίο εφαρμογής του κανονισμού (ΕΚ) αριθ. 517/94 από την ημερομηνία της προσωρινής εφαρμογής της συμφωνίας 7
ότι η Επιτροπή έλαβε αιτήσεις από κράτη μέλη για την αύξηση ορισμένων ποσοτικών περιορισμών για τις εισαγωγές κλωστοϋφαντουργικών προϊόντων καταγωγής Βόρειας Κορέας για να ικανοποιήσει ορισμένες ανάγκες της αγοράς 7
ότι είναι απαραίτητο να επιτευχθεί κάποια ισορροπία μεταξύ της απαραίτητης προστασίας των σχετικών τομέων του κοινοτικού κλάδου παραγωγής και της διατήρησης αποδεκτού επιπέδου εμπορίου με τις Δημοκρατίες της πρώην Γιουγκοσλαβίας και της Βόρειας Κορέας, λαμβανομένων υπόψη των διαφόρων ενδιαφερόντων των μερών 7
ότι από την ανάλυση της κατάστασης του κοινοτικού κλάδου παραγωγής προκύπτει ότι η ουσιαστική αύξηση των ποσοτικών περιορισμών που επιβάλλονται στις Δημοκρατίες της Βοσνίας-Ερζεγοβίνης και της Κροατίας, λόγω της κατάργησης των ποσοτικών περιορισμών που εφαρμόζονται μέχρι τώρα στις εισαγωγές στην Κοινότητα κλωστοϋφαντουργικών προϊόντων καταγωγής πρώην Γιουγκοσλαβικής Δημοκρατίας της Μακεδονίας, καθώς και από την άνοδο του επιπέδου ορισμένων ποσοστώσεων από τη Βόρεια Κορέα, δεν θα επηρεάσει αρνητικά τον προαναφερθέντα στόχο 7
ότι συνεπώς η Επιτροπή θεωρεί σκόπιμο να προσαρμόσει ανάλογα το επίπεδο ορισμένων ποσοτικών περιορισμών που εφαρμόζονται στη Βόρεια Κορέα, λαμβάνοντας επίσης υπόψη τα αιτήματα που προέβαλαν τα κράτη μέλη 7
ότι τα παραρτήματα ΙΙΙ Β, IV και VI του κανονισμού (ΕΚ) αριθ. 517/94 θα πρέπει συνεπώς να προσαρμοστούν 7
ότι τα εν λόγω μέτρα συμφωνούν με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα ΙΙΙ Β, IV και VI του κανονισμού (ΕΚ) αριθ. 517/94 αντικαθίστανται από το κείμενο του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει από την 1η Αυγούστου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 1997.

Labels: 3
18
1